omarkamali/wikipedia-monthly-next huggingface dataset:
مركب نور ورزازات للطاقة الشمسية

مركب نور ورزازات للطاقة الشمسية هو واحد لموركّاب كبير كاين ف مدينة ورزازات. كايتكون من 4 ديال لمحطات اللي هي نور I، نور II، نور III، ونور IV. هاد لموركّاب ديال الطاقة الشمسية مكلفة بيه لوكالة لمغريبية د طّاقة لموستدامة اللي كاتسمى بشكل مضموص ب سميت مازن MASEN واللي تابعة ل لوزارة ديال الطاقة والمعادن والبيئة. أما التطوير والتسيير ديال المركز فا مكلفة بيه شركة أكوا پاور.

هاد لمشروع ديال الطاقة الشمسية هو واحد لمشروع كبير كايعول عليه لمغرب بزاف فما كيتعلق ب الطاقات لمتجددة، و كايبلغ لإنتاج ديال هاد لمركّب ف جميع لمحطات ديالو 580 ميݣاواط. وتم التصميم ديالو على حساب مقاربة اللي كتعتمد على الشراكة بين لقطاعات لعام و لخاص وتم لإنجاز ديالو ب دعم من لبنك لإفريقي د تّنمية لي ساهم ب 485 مليون دولار ف لإنجاز ديال مختالف لمراحل د هاد لمشروع.

 نور I 
لبدية ديال لمشروع كانت هي نور I و اللي تم لفتيتاح ديالها ف سنة 2016. و هي كاتنتج 160 ميݣاواط.

 نور II ونور III 
لمحطات ديال نور II ونور III تم لفتيتاح ديالهم ف سنة 2017.

نور II كاتنتج 200 ميݣاواط، و نور III كاتنتج 150 ميݣاواط.

 نور IV 
لمحطة ديال نور IV تم لفتيتاح ديالها ف سنة 2018. هاد لمحطة كاتنتج 70 ميݣاواط.

 مصادر 

تصنيف:جهة درعة تافيلالت
تصنيف:مقالات فيها مصدر و 3000 بايت
لمكتب لوطني د السلامة الصحية د لمنتجات د لماكلة (لمغريب)

لمكتب لوطني د سّلامة صّحية د لمنتجات د لماكلة (ب لعربية المكتب الوطني للسلامة الصحية للمنتجات الغذائية، ب لفرانساوية Office national de sécurité sanitaire des produits alimentaires، ب ختيصار ONSSA) هي مؤسسة ديال لمخزن تابعا للوصاية ديال الدولة، مسؤولة على السلامة الصحية ديال لماكلا. و واش لماكلا لي كانستوردو مطابقة مع لمعايير لي خصهم يكونو. تصيب هاد لمكتب ف2009 وهو تابع لوزارة الفلاحة والصيد البحري والتنمية القروية والمياه والغابات.

 تاريخ 
تصيب هاد لمكتب بتطبيق دلقانون 25.08 لي خرج ف الظهير رقم 1.09.20 لي منشور ف الجريدة الرسمية رقم 5714 ف 18 فبراير 2009 باش إخدّمو لموخطاط دلمغريب لخضر.

 خدمتو 
خدّام المكتب الوطني د السلامة الصحية د لمنتجات د لماكلة على بزاف ديال لحوايج، من بينها:

 كايضمن لمراقبة و لحماية الصحية للمنتوجات لي جات من نباتات و الحيوانات ف لبلاد كولها و حتى ف لحدود.
 كايضمن السلامة الصحية للمواد الغذائية من لبدية يعني من لي كاتكون مازال مادة أولية حتى كاتوصل عند لي كايستهلكها. هادشي داخل فيه حتى لمواد لي جات من لبحر و لمواد لي كايتخدمو ف لماكلة ديال الحيوانات.
 كاتعتامد وكاتراقب لمودخلات ديال لفلاحة (لبذورا، لمبيدات، أسمدة) و كاتسجل دوايات دلحيوانات.
 كاطبق لقوانين والمساطر لي متعلقة ب لبوليس الصحي البيطري و وقاية النباتات.

 مصادر 

 لمزاود 
 سّيت رّسمي 
 سّيت د وزارة د لفلاحة ؤ صّيد لبحري 

تصنيف:مؤسسة حوكومية ف لمغريب
تصنيف:صحة ف لمغريب
تصنيف:مقالات فيها مصدر و 3000 بايت
نيوساوت ويلز

نيوساوت ويلز (بالنݣليزية: New South Wales) هي وحدة من لويلايات ديال ؤسطراليا. هي أقدم وحدة فديك لبلاد وكاتسمى "لويلاية اللولة" (بالنݣليزية: Premier State). ولعاصيمة ديالها هي سيدني. نيوساوت ويلز هي اللي فيها أكبر عدد ديال الناس، واللي واصل ل8 دلمليون واحد. Estimated Resident Population – 1 March 2019

السمية ديال نيوساوت ويلز، واللي كاتعني "بلاد لغال تاع لجانوب الجديدة" جات من لمدكرات اللي كان كايكتبها لقبطان جيمز كوك، واللي هو براسو وصل للساحل ديال ؤسطراليا ف1770. هو كان يحساب ليه باللي لأرض كاتشبه لبلاد لغال. كان فاللول سمّاها بلاد لغال الجديدة "نيو ويلز" ولاكين من بعد بدّلها.

تأسسات نيوساوت ويلز ف1778 على يد النݣليز اللي أسسو مستعمارة جديدة تمّا واللي ولّات من بعد لڤيلاج تاع سيدني. لمستعمارة دنيوساوت ويلز فلأصل كان فيها النص ديال ؤسطراليا زيادة على نيوزيلاندا. فلقرن 19 تقسمات هاد لأرض باش تعطي طازمانيا، ؤسطراليا دلجانوب، ڤيكطوريا، كوينزلاند والدولة تاع نيوزيلاندا.
 لجغرافيا 
تصغير|150بك|يمين|لموناخ تاع نيوساوت ويلز
لجغرافيا ديال نيوساوت ويلز فيها 4 ديال لمميزات:
 ساحل شاد من لحد ديال كوينزلاند حتال لحدود معا ڤيكطوريا. فبعض لبلايص كايكون هاد لبحر محادي معا بلاصة طايحة ومبسطة بزاف. لموناخ ديال هاد لبلاصة إما متوسط بارد أولّا شبه مداري. الصيف فهاد لبلايص كايكون بارد حيتاش لبحر كايجيب لبرودة. لفلاحة كاينة على لبحر كتر من الدخلاني ديال لويلاية.
 الجبال ديال ݣريت ديڤايدينݣ غادين متوازيين معا لبحر. هاد الجبال كاين مابيناتهوم الجبال الزرقة.
 السهول ديال الداخل فيهوم لفلاحة بزاف، واخا الناس اللي ساكنين فيهوم قل من اللي ساكنين حدا لبحر.
 السهول الناشفة ديال الشمال لغربي ساكنين فيهوم غير شوية ديال الناس.

لويلاية محادياها من الشمال كوينزلاند ومن لغرب ؤسطراليا دلجانوب ومن لجانوب ڤيكطوريا. بحر طازمان جاي قبالة الشرق ديال نيوساوت ويلز. هاد لويلاية فيها فالداخل ديالها جوج ديال لأراضي: لأرض دلعاصيمة دؤسطراليا ولأرض دخليج جارڤيس.

 السكان 
وصل لعداد ديال لبشري اللي كايسكن نيوساوت ويلز فيونيو 2007 ل6 دلمليون و890 ألف. تزاد الساكينة ب 1.1 فلمية على لعام اللي قبل، وهاد لمعدّال قل من لمعدّال ديال لبلاد اللي كان وصل ل 1.5%. 62.9% ديال السكان كاينين فسيدني.

 الروتبة التقطيع دلإحصاء السكان فيونيو 2007 1 سيدني  4,336,374 2 نيوكاسل 523,662 3 وولونݣونݣ 280,159 4 واݣا واݣا 56,147 5 تويد هيدس 50,726 6 كوفس هاربر 50,726 7 تاموورث 44,970 8 ألبوري 44,787 9 پورت ماكاري 42,042 10 أورانج 37,333 11 كينبيان  36,331 12 دابو 36,150 13 بوماديري-نورا 32,556 14 باتورست 32,385 15 ليسمور 31,865

 التصاور 

 مصادر 


تصنيف:ولايات ؤسطراليا
تصنيف:مقالات فيها مصدر و 3000 بايت
تصنيف:ويلايات ؤسطراليا
ؤسطراليا دلجانوب

ؤسطراليا دلجانوب (بالنݣليزية: South Australia) هي وحدة من لويلايات ديال ؤسطراليا. كاتسمى "لويلاية دليحتيفالات" (بالنݣليزية: The Festival State)، ولعاصيمة ديالها هي أديلايد. ؤسطراليا دلجانوب فيها سادس أكبر عدد ديال الناس، واللي واصل لمليون و770 ألف واحد. Estimated Resident Population – 1 March 2019 لميساحة ديال ؤسطراليا دلجانوب هي 984,321 كم².

 لموقع 
كاينة ؤسطراليا دلجانوب فلجانوب لوسطاني ديال لبلاد. هاد لويلاية داير بيها لأرض دالشمال فالشمال، ؤسطراليا دلغرب من جيهة لغرب، كوينزلاند ونيوساوت ويلز وڤيكطوريا من الشرق. هي وحدة من لمناطيق الناشفة، وماكاطيحش فيها بزاف ديال الشتا.

 التاريخ 
كانت ؤسطراليا دلجانوب ويلاية ديال التعمير لحر اللي داروها النݣليز. بدا التعمير ف28 دجنبر 1836. لهدف كان باش تتصاوب على أساس غاتولي صونطر ديال لحضارة للمهاجرين لحرار، وكانت كاتوعد بلحريّات لمدنية والتسامح بين الديانات.

 لأحدات 
لويلاية معروفة بميهراجانات ولحفلات، وحتى بالنبيد لمزيان ديالها.

 لموناخ 
تسجلات درجة السخونية لعالية ݣاع فلويلاية نهار 2 يناير 1960 ووصلات 50.7 درجة سيليسيوس فأودناداتّا. درجة لبرودية لكبيرة ݣاع تسجلات نهار 20 يوليوز 1976 فيونݣالا ؤوصلات ل -8.2 درجة سيليسيوس. أعلى طيحان ديال الشتا كان نهار 14 مارس 1989 فموتپينا ؤوصل 272.6 مم.

 التصاور 

 مصادر 


تصنيف:ولايات ؤسطراليا
تصنيف:مقالات فيها مصدر و 3000 بايت
تصنيف:ويلايات ؤسطراليا
لأرض دالشمال

لأرض دالشمال (بالنݣليزية: Northern Territory) هي وحدة من لأراضي ديال ؤسطراليا. تأسسات نهار 1 يناير 1911 وكاتسمى "لويلاية لفوقانية" (بالنݣليزية: The Top End). ولعاصيمة ديالها هي داروين. لأرض دالشمال فيها تامن أكبر عدد ديال الناس، واللي واصل ل246 ألف دلبشري. Estimated Resident Population – 1 March 2019 لميساحة ديال لأرض واصلة ل1,347,791 كم². لقتيصاد ديال هاد لأرض مبني على التعدين ولپيترول اللي ساهمو مابين 2018-2019 ف23 فلمية ديال لمدخول دلأرض، أولّا 92.4% ديال الصادرات.

 لجغرافيا 
130px|تصغير|يمين|لموناخ ديال لأرض دالشمال
لبحور ديال لأرض دالشمال واصلين فالطول ديالهوم ل5500 كيلوميطر. لبحور اللي دايرين بلݣزاير كايزيدو واحد 5500 كيلوميطر خرة، ولمجموع كايولّي 11000 كيلوميطر.Geoscience Australia: Border Lengths - States and Territories. Accessed 6 March 2016.

لجنوب ديال لأرض ناشف وصحراوي، بحيت جوج من أكبر الصحاري (الصحرا دتانامي - 184,500 كلم² والصحرا دسيمپسون - 176,500 كلم²) كاينين فيها، الشي اللي مخلي بزاف ديال لمحميات ولحدائق لوطنية يتدارو تمّا، بحال أرض أمهيم، تيزي دكاترين ولحديقة لوطنية ديال ليتشفيلد. الشمال لفوقاني فيه الساڤانا بحال ديال إفريقيا، وكاتجيها الشتا من لأعاصير ولمونسون.

كاينين بزاف ديال لڤيلاجات مشتتين فهاد لبلاصة، ولاكين لغالبية ساكنين فالطريق اللي كاتدي من داروين للجانوب ديال لبلاد.

لأرض دالشمال فيها شلّة ديال لويدان اللي كايعمرو وقت لفيضان، واللي مابينهوم واد أليݣيطورز، واد دالي، واد فينك، واد ماكآرتر، واد روپر، واد طود ؤواد ڤيكطوريا. واد ڤيكطوريا هو أكبر واحد فيهوم وكايمشي ل560 كيلوميطر.

لغالبية ديال لأرض مسطحة، وفيها شي سناسل ديال جبولة مامواصلينش بيناتهوم. الجبال لكبار كاينين فلجانوب ديال لأرض (لوسط دؤسطراليا) بحال السناسل دالجبال تاع ماكدونيل وپيتيرمان وهارتس.

أعلى درجة ديال لحرارة تسجلات كانت هي °48.3 إيام 1 و2 يناير 1960. وأقل درجة ديال لحرارة كانت نهار 17 يوليوز 1976 ؤوصلات ل°7.5−.

 السكان 
 الترتيب لمينطاقة ديال لإحصاء 2011 السكان 1داروين 78,925 2پالمرسطون 30,098 3أليس سپرينݣس 28,4494ليتشفيلد20,0395كاترين 10,3556نهولونبوي 4,3837تينانت كريك 3,5158وادييي 2,6829جابيرو 1,27110يولارا 991

 التصاور 

 مصادر 


تصنيف:ولايات ؤسطراليا
تصنيف:مقالات فيها مصدر و 3000 بايت
تصنيف:ويلايات ؤسطراليا
طازمانيا

طازمانيا (بالنݣليزية: Tasmania) هي وحدة من لويلايات ديال ؤسطراليا. كاتسمى "ݣزيرة التفاح" (بالنݣليزية: The Apple Isle)، ولعاصيمة ديالها هي هوبارت. ؤسطراليا دلجانوب فيها سادس أكبر عدد ديال الناس، واللي واصل ل541 ألف واحد. Estimated Resident Population – 1 March 2019 لميساحة ديال طازمانيا هي 68,401 كم². اللي كتاشف هاد لݣزيرة هو هابيل طازمان ف1642.

 لجغرافيا 
130px|تصغير|يمين|لموناخ تاع طازمانيا
الجبال فهاد لݣزيرة كاينين فلوسط لغربي، وأكبر جبل تما هو جبل أوصا اللي واصل الطول ديالو ل1,617 ميترو. من غير هادشي لغالبية ديال لأرض فيها السهول، اللي ميساحة كبيرة منهوم مازال فيها لغابات. أكبر غابة مطيرة فؤسطراليا هي طاركين، اللي فيها لحديقة لوطنية ديال واد صاڤيدج، واللي لميساحة ديالها هي 3,800 كيلوميطر مربع.

لمناخ ديال طازمانيا بارد نسبيا على لباقي ديال ؤسطراليا، وكايطراو فيه لفصول بربعة. الصيف كايجي من دجنبر حتال فبراير، ولحرارة ديال لبحر ماكاتفوتش °21. لداخل كايكون بارد وقليل فين كايفوت °24، أمّا الجبال كاتهبط فيهوم حتال °4. لخريف كايجي من مارس حتال ماي، وكايكون فيه الطقس مستاقر. لفصل ديال الشتا كايجي من يونيو حتال غشت، ولبلايص اللي فيهوم الجبال كايقدر يطيح فيهوم التلج. لحرارة لكتيرة كاتوصل فهاد لفصل ل°12،ويقدر تهبط حتال °3 فالجبال. الربيع كايجي من شتنبر حتال نونبر، وخا التلج كايطيح حتال اللخر ديال أكتوبر.
لمدينةلمعدل الطايح دلحرارة (C°)لمعدل لعالي دلحرارة (C°)ليام بالسما الصافيةالشتا (مم)هوبارت 8.3  16.9 41  616لونشيستون 7.2  18.4 50  666ديڤنبور 8.1  16.8 61  778ستراهان 7.9  16.5 41  1,458

 السكان 
السكان ديال طازمانيا مامخلطينش بزاف ولأغلبية إما عندو أصول من بريطانيا أولا من إرلاندا."Tasmania (island and state, Australia)". Encyclopædia Britannica Online. 65% تقريبا ديال السكان جايين من 10 آلاف فاميلة اللي أسسات طازمانيا من لوسط ديال لقرن 19. حتال 2012 كانت طازمانيا فيها لخصوبة بزاف وكانت كولا مرة كاتولد فلمعدال 2.24 دري. مع جات 2012 هبط هاد لمعدال ل 2.1. واخا هكاك لويلاية عندها تاني أكبر معدّال ديال لخصوبة من مورا لأرض دالشمال.

 السمية  السكان هوبارت  226,884 لونشيستون  86,404 Estimated resident population, 30 June 2017. ديڤنپورت  30,044 بورني  26,978 أولڤيرسطون  14,424

 التصاور 

 مصادر 


تصنيف:ولايات ؤسطراليا
تصنيف:مقالات فيها مصدر و 3000 بايت
تصنيف:ويلايات ؤسطراليا
ڤيكطوريا (ؤسطراليا)

ڤيكطوريا (بالنݣليزية: Victoria) هي وحدة من لويلايات ديال ؤسطراليا. كاتسمى "لويلاية دالجرادي" (بالنݣليزية: The Garden State)، ولعاصيمة ديالها هي ميلبورن. ڤيكطوريا فيها تاني أكبر عدد ديال الناس، واللي واصل قريب ل6 دلمليون ف2016. Estimated Resident Population – 1 March 2019 لميساحة ديال ڤيكطوريا هي 227,444 كم².
 لجغرافيا 
130px|تصغير|يمين|لموناخ ديال ڤيكطوريا
ڤيكطوريا فيها بزاف ديال لمناطيق اللي متنوعة لا من ناحية لجيولوجيا ولا من لموناخ ولا من التضاريس. الجبولة دلألپ لڤيكطورية طالعة حتال 2000 ميترو وكايطيح فيها التلج وغالبا ماكاتبقى مغطية بيه. كاينين بزاف ديال لويدان والسهول فلويلاية.

تسجلات الدرجة لعالية ديال السخونية ݣاع فلويلاية نهار 7 فبراير 2009 ؤوصلات ل °48.8 فمدينة هوپتون. الجبولة دلألپ لڤيكطورية هوما لبلايص اللي كايكونو باردين. تسجلات الدرجة لكبيرة ديال لبرودية نهار 15 يونيو 1965 ؤوصلات ل °11.7 − فأوميو، ونهار 3 يوليوز 1970 ف فولز كريك.

أكتر شتا طاحت فنهار واحد فڤيكطوريا وصلات ل377.8 ملم فتايدال ريڤر فلحديقة لوطنية دويلسونز پرومونطوري نهار 23 مارس 2011.

 السكان 
الروتبةلوسط لحضريالسكانإحصاء 2006إحصاء 2011إحصاء 20161ميلبورن3,375,3413,707,5304,196,2012دجيلونݣ135,965143,921157,1033بالاريت77,76685,93693,7614بينديݣو75,42082,79592,3845ميلتون35,19445,62554,4556ميلدورا30,76131,36333,4457شيپارتون - موروپنا38,24742,74246,194 -پاكينهام18,62132,913N/A8وودونݣا29,53831,60535,1319سانبوري29,07133,06234,425

 التصاور 

 مصادر 


تصنيف:ولايات ؤسطراليا
تصنيف:مقالات فيها مصدر و 3000 بايت
تصنيف:ويلايات ؤسطراليا
ؤسطراليا دلغرب

ؤسطراليا دلغرب (بالنݣليزية: South Australia) هي وحدة من لويلايات ديال ؤسطراليا. كاتسمى "لويلاية الدهبية" (بالنݣليزية: The Golden State)، ولعاصيمة ديالها هي پيرت. ؤسطراليا دلغرب فيها رابع أكبر عدد ديال الناس، واللي واصل لجوج دلمليون و474 ألف واحد ف2016. Estimated Resident Population – 1 مارس 2019 لميساحة ديال ؤسطراليا دلغرب هي 2,527,013 كم².

 لموقع ولموناخ 
كاينة ؤسطراليا دلغرب فلغرب ديال لبلاد. هاد لويلاية داير بيها لأرض دالشمال و ؤسطراليا دلجانوب من جيهة الشرق، ولمحيط لهندي من جيهة لغرب. الطول ديال لبحورة دؤسطراليا دلغرب واصل ل20781 كيلوميطر. لوسط ديال لويلاية فيه لمناطيق الناشفة، وماكاطيحش فيها بزاف ديال الشتا. الشمال ولجانوب لغربي ديال لويلاية هوما اللي كاطيح فيهوم الشتا، اللي تقدر توصل فالشمال ل1500 ملم. التلج قليل فبن كايطيح وإلا طاح ماكايفوتش 5 سنتيمتر وماكايدوزش نهارو. أعلى درجة تسجلات فؤسطراليا دلغرب هي °50.5 فمحطة ماردي نهار 19 فبراير 1998. أقل درجة ديال لحرارة تسجلات كانت وصلات ل °7.2 − فلمرصاد لفلكي ديال آي بيرد نهار 17 غشت 2008.

 السكان 
لمدينة  السكان  پيرت  2,043,138 Estimated resident population, 30 يونيو 2017. بونبوري  73,989 Estimated resident population, 30 يونيو 2017. جيرالدتون  37,961 كالݣورلي-بولدر  30,420 ألباني  33,998 كاراتا  16,446 بروم  14,501 پورت هيدلاند  14,285

 التصاور 

 مصادر 


تصنيف:ولايات ؤسطراليا
تصنيف:مقالات فيها مصدر و 3000 بايت
تصنيف:ويلايات ؤسطراليا
لأرض دلعاصيمة دؤسطراليا

لأرض دلعاصيمة دؤسطراليا (بالنݣليزية: Australian Capital Territory) هي وحدة من لويلايات ديال ؤسطراليا. كاتسمى "لعاصيمة دلأمة" (بالنݣليزية: The Nation's Capital)، ولعاصيمة ديالها هي كانبيرا اللي هي لعاصيمة ديال لبلاد. لأرض دلعاصيمة دؤسطراليا فيها سابع أكبر عدد ديال الناس، واللي واصل 396,857 واحد ف2016. Estimated Resident Population – 1 March 2019 لميساحة ديال لأرض دلعاصيمة دؤسطراليا هي 2,358 كم².
 لموناخ 
يناير هو الشهر السخون هنايا وكاتوصل فيه لحرارة ل°27.7. فيوليوز كاتهبط لمعدالات ديال لحرارة ل°11.2. أعلى حرارة تسجلات فهاد لويلاية هي °44 نهار 4 يناير 2020. أقل درجة تسجلات كانت °10- نهار 11 يوليوز 1971.

 السكان 
450px|تصغير|مركز|لمبيان ديال التطور ديال السكان فلأرض دلعاصيمة دؤسطراليا

 التصاور 

 مصادر 


تصنيف:ولايات ؤسطراليا
تصنيف:مقالات فيها مصدر و 3000 بايت
تصنيف:ويلايات ؤسطراليا
كانبيرا

كانبيرا (بالنݣليزية: Canberra) هي مدينة ؤسطرالية وهي لعاصيمة ديال لأرض دلعاصيمة دؤسطراليا. تبنات ف1913 على التصميم ديال لمهنديسين لميريكانيين والتر وماريون ݣريفين. تسمّات على كلمة كامبيرا اللي جاية من لوغة نݣونّاوال اللي هي وحدة من اللوغات ديال السكان لأصليين دؤسطراليا. لميساحة ديالتها هي 471.78 كلم² ولعلو ديالها هو 578 ميترو. كايسكنو فيها 431,380 واحد على حساب التقدير د2020.

 لموناخ 

 التصاور 

 مصادر 


تصنيف:ؤسطراليا
تصنيف:مدون ؤسطراليا
تصنيف:مقالات فيها مصدر و 3000 بايت
داروين

داروين (بالنݣليزية: Darwin) هي مدينة ؤسطرالية وهي لعاصيمة ديال لأرض دالشمال. تبنات ف1869. تسمّات على تشارلز داروين واللي عطاها السمية هو جون كليمينتس ويكهام حيتاش كان قبل منو فلباطو ديال ليستيكشاف HMS Beagle. لميساحة ديالتها هي 112.01 كلم² ولعلو ديالها مزدي معا لبحر. كايسكنو فيها 147,255 واحد على حساب لإحصاء د 2019. رابت هاد لمدينة وتبنات ربعة ديال لمرّات: مورا لإعصار ديال 1897 وديال 1937 ولقصف ديال الجاپون فلحرب لعالمية للولا ومورا لإعصار ديال 1974.

 لموناخ 

 التصاور 

 مصادر 


تصنيف:ؤسطراليا
تصنيف:مدون ؤسطراليا
تصنيف:مقالات فيها مصدر و 3000 بايت
ميلبورن

ميلبورن (بالنݣليزية: Melbourne) هي مدينة ؤسطرالية وهي لعاصيمة ديال ڤيكطوريا. تبنات ف1835 على يد جون باطمان وجون فاوكنر. لميساحة ديالتها هي 1,705 كلم² ولعلو ديالها مزدي معا لبحر. كايسكنو فيها 5,078,193 واحد على حساب لإحصاء د 2019.

 لموناخ 

 التصاور 

 مصادر 


تصنيف:مدون ؤسطراليا
تصنيف:عاصيمة قديمة على حساب لبلاد
تصنيف:مقالات فيها مصدر و 3000 بايت
بريزبان

بريزبان (بالنݣليزية: Brisbane) هي مدينة ؤسطرالية وهي لعاصيمة ديال كوينزلاند. تبنات ف1825 على يد هينري ميلر. تسمّات على واد بريزبان اللي براسو تسمّى على طوماس بريزبان. لميساحة ديالتها 15826 هي كلم², ZIPed Excel spreadsheet. Cover ولعلو ديالها مزدي معا لبحر. كايسكنو فيها 2,560,700 واحد على حساب لإحصاء د 2020.

 لموناخ 

 التصاور 

 مصادر 


تصنيف:ؤسطراليا
تصنيف:مدون ؤسطراليا
تصنيف:مقالات فيها مصدر و 3000 بايت
سيدني

سيدني (بالنݣليزية: Sydney) هي مدينة ؤسطرالية وهي لعاصيمة ديال نيوساوت ويلز. تبنات ف1788 على يد أرتر فيليپ. لميساحة ديالتها هي 12,144 كلم² ولعلو ديالها هو 6 ميترو. كايسكنو فيها 5,367,206 واحد على حساب لإحصاء د 2020.

 لموناخ 

 التصاور 

 مصادر 


تصنيف:ؤسطراليا
تصنيف:مدون ؤسطراليا
تصنيف:مقالات فيها مصدر و 3000 بايت
پيرت

پيرت (بالنݣليزية: Perth) هي مدينة ؤسطرالية وهي لعاصيمة ديال ؤسطراليا دلغرب. تبنات ف1829 على يد لكاپتين جيمس ستيرلينݣ. تسمّات على لڤيلاج دبيرت فسكوطلاندا. لميساحة ديالتها هي 6,417 كلم² ولعلو ديالها هو 6 ميترو. كايسكنو فيها 2,125,114 واحد على حساب لإحصاء د 2020. ERP at 30 يونيو 2020.

 لموناخ 

 التصاور 

 مصادر 


تصنيف:ؤسطراليا
تصنيف:مدون ؤسطراليا
تصنيف:مقالات فيها مصدر و 3000 بايت
أديلايد

أديلايد (بالنݣليزية: Adelaide) هي مدينة ؤسطرالية وهي لعاصيمة ديال ؤسطراليا دلجانوب. تبنات ف1836 على يد لكولونيل ويليام لايت. تسمّات على لملكة أديلايد. لميساحة ديالتها هي 3,259 كلم² ولعلو ديالها هو 1 ميترو. كايسكنو فيها 1,345,777 واحد على حساب لإحصاء د 2018. 30 يونيو 2018.

 لموناخ 

 التصاور 

 مصادر 


تصنيف:ؤسطراليا
تصنيف:مدون ؤسطراليا
تصنيف:مقالات فيها مصدر و 3000 بايت
هوبارت

هوبارت (بالنݣليزية: Hobart) هي مدينة ؤسطرالية وهي لعاصيمة ديال طازمانيا. تبنات ف1804 وتسمّات على اللورد هوبارت اللي كان وزير ديال لحرب ولمستعمرات فلمملكة لمتحدة. لميساحة ديالتها هي 1,695 كلم² ولعلو ديالها هو	1,270 ميترو. كايسكنو فيها 246,970 واحد على حساب لإحصاء د 2020.

 لموناخ 

 التصاور 

 مصادر 


تصنيف:ؤسطراليا
تصنيف:مدون ؤسطراليا
تصنيف:مقالات فيها مصدر و 3000 بايت
لجيش لإمبراطوري جاپوني

لجيش لإمبراطوري جّاپوني (ب جاپونية 大日本帝国陸軍، داي نيپّون طييْكوكو ريكوݣون بمعنى لجيش ديال لإمبراطورية جّاپونية لكبيرة) هيّا سّمية ديال لجيش لأرضي جّاپوني مابين 1868 ؤ 1945، لّي كان تابع ل لإمبراطور د جاپون كا قايد كبير ديالو، ؤ مسيّر من طرف ليطاماجور ديال لجيش لإمبراطوري جّاپوني.

 مصادر 


تصنيف:الجاپون
بيساتسو شونن

بيساتسو شونن ماݣازين ؤلا مجلة بيساتسو شونن (ب جاپونية 別冊少年マガジン) هيّا مجلة شهرية جاپونية كتصدرها كودانشا. لمجلة بدات ف شتنبر 2009، كا إصدار فرعي ديال مجلة ويكلي شونن ماݣازين، لّي حتا هيّا ديالت كودانشا، مي ولّات مستاقلة من بعد. هاد لمجلة تشهرات حيت هيّا فين كانت كتخرج سّيرية د لمانݣا لمشهورة عالميا شينݣيكي نو كيوجين حتال أبريل 2021.

 مصادر 


تصنيف:مجلة د لمانݣا
تصنيف:مجلة جاپونية
إينجينوويتي

إينْجِينُووِّيتِي (ب نݣليزية Ingenuity بمعنى إبداع، لملقّبة ب Ginny، دجيني) هيّا هيليكوپطير روبوطية صغيرة سيفطاتها لوكالة د نازا ل لمريخ، ؤ كاينة تماك من 18 فبراير 2021. ف نهار 19 أبريل 2021، نّازا علنات بلي إينجينوويتي طارت ف سّما ديال لمريخ باش تاخد تصاور ديال هاد لكوكب من لعلو ؤ تسيفطهم ل لأرض على طريق لمركبة لأم ديالها رّوڤر پيرسيڤيرنس.

ف 30 أبريل 2021، نّازا علنات بلي لمهمة د إينجينيوويتي، حيت نجحات بشكل كبير، غادي تزيد تتمدد ب شهر. لهدف لّول ديال إينجينوويتي كان باش تتبت بلي طّيران ممكن ف لمريخ، شّي لّي تحقق. لهدف تّانوي كان باش تجرب مناورات لّي يقدرو ينفعو ف لستيكشاف ديال لمريخ ف لموستقبال. هاد لمهمة جّديدة بدات ف نّص ديال ماي.

إينجينوويتي هيّا أول "طيارة" صيفطها بنادم ل لمريخ، ؤ تاني حاجة كاتطير ف سّما د كوكب من غير لأرض تصيفطات ل كوكب أخور من مورا لبالونات لي تصيفطو ل ڤينوس ف لمهمة سّوڤياتية ڤيݣا 1 ف 1985.

إنجينوويتي دارت 72 طيرة ف السما د لمريخ ف مدة د 3 سنين، قبلما يخسر ليها الروطور ف الطيرة اللخرة ديالها ف 18 يناير 2024. سيمانة موراها علنات نازا بلي لمهمة ديالها تسالات. ف لمجموع طارت إنجينوويتي مدة د ساعتاين و 48 دقيقة، و ضربات 17 كيلوميطر.

 لخاصيّات 

إينجينوويتي هيّا هيليكوپطير صغيرة، لعلو ديالها نص ميترو، ؤ لوزن ديالها 1.8 كيلو، ؤ كاتخدم ب طّاقة شّمسية. إينجينوويتي مافيهاش أجهزة علمية، مي مزودة ب ليزر كيخليها تحدد لمسافة ديالها علا سطح د لمريخ، ب كاميرا ب لّوان ؤ ب دقّة ديال 13 ميݣاپيكسيل، ؤ كاميرا ب لبيض ؤ لكحل دّقّة ديالها 0.5 ميݣاپيكسيل. باش تّواصل معا لأرض، إينجينوويتي معتامدة ب شكل كامل علا رّوڤر پيرسيڤيرنس، و لاكين تقدر تواصل معا رّوڤر علا بعد 1 كيلوميطر.

 ليستة د طّيرات 
+نمرةتاريخ(تّوقيت لعالمي)لمدة ب تّوانيأعلى رتيفاع (ميترو)لمسافة لأفقية (ميترو)نتيجة119 أبريل 2021
7:3039.130222 أبريل 2021
9:3351.94.94.33<div style="text-align: center;">25 أبريل 2021
11:3162.85.21004تّجريبة لّولة ف 29 أبريل 2021 ماصدقاتش،
لمحاولة تّانية ف 30 أبريل، معا 14:49 دازت مزيان.1174.926657 ماي 2021
19:26108101296<div style="text-align: center;">23 ماي 2021140102157-12كلا 2 ؤلا 3 د سّيمانات حتال لّخر د غشت 202113-33شتنبر 2021 تال شتنبر 2022

 ڤيديوات 

تصغير|مركز|300px|أول طيرة ديال إينجينوويتي ف 19 أبريل 2021(ڤيديو: 00:57)
تصغير|مركز|300px|تاني طيرة ديال إينجينوويتي ف 22 أبريل 2021(ڤيديو: 00:21)
تصغير|مركز|300px|تالت طيرة ديال إينجينوويتي ف 25 أبريل 2021(ڤيديو: 01:16)

 مصادر 

تصنيف:ستيكشاف د لفضاء
تصنيف:نازا
تصنيف:لمريخ
تصنيف:مقالات فيها مصدر و 3000 بايت
دار لأوپيرا دسيدني

دار لأوپيرا دسيدني هي دار ديال لأوپيرا وبني معروف كاين فمدينة سيدني فلبلاد دؤسطراليا. تدار على الشكل ديال الشراع دلباطوات. بزاف ديال لعروض ولحفلات كايتدارو تمّاك، وكايوصلو ل2000 عرض فلعام كاتديرهوم أوپيرا ؤسطراليا، واللي هي الشركة ديال لأوپيرا فلبلاد. هاد لبني معلامة سياحية معروفة.

 تاريخ 
لأرض فين كاينة دار لأوپيرا دسيدني كاتسمّى بينيلونݣ پوينت. تبنات فديك لبلاصة قلعة تسمات فور ماكواري (بالنݣليزية: Fort Macquarie) عام 1817، وتهدمات ف1901 باش يدوز الديپّو ديال الطرام تاع سيدني من تمّا، واللي تحل ف10 غشت 1902. تريّب هاد الدّيپو ف1958 وبدات لخدمة فدار لأوپيرا فلعام اللي من بعد.

هاد لمعلامة صممها لمهنديس الدانماركي يورن أوتزون ملّي ربح مسابقة ديال التصميم ف1957. هاد لمهنديس خلّا لخدمة ففبراير 1966 حيتاش لحوكومة مامانتش كاتخلّص ليه لفاكتورات ديالو. تحلات الدار ف20 أكتوبر 1973 من مورا عشر سنين و14 مرة ديال التمن اللي كانو متافقين عليه باش يبنيوه بيه. ف2001 عيطو تاني لأوتزون باش يجدد لبني ويرجّعو للتصميم ديالو لقديم.

 مصادر 


تصنيف:ؤسطراليا
لأرض دخليج جارڤيس

لأرض دخليج جارڤيس (بالنݣليزية: Jervis Bay Territory) هي وحدة من لأراضي ديال ؤسطراليا وكاينة فالشرق. لمدينة لكبيرة ديالها هي جارڤيس باي. هي واحد 67 كم² ديال لرض شراتها الدولة ديال ؤسطراليا من نيوساوت ويلز ف1915 باش تعطى للأرض دلعاصيمة دؤسطراليا بلاصة كاتطل على لبحر. تفرقات هاد لأرض على لأرض دلعاصيمة ف1989. واخّا هكاك مازالا كاتحسب معاها فلينتيخابات ديال لبرلامان. ف2016 كانو كايسكنو فيها 391 واحد.

 السكان 
كاينين جوج ديال لڤيلاجات فلأرض دخليج جارڤيس:
 جارڤيس باي (189 دلبشري)
 ريك باي (152 دلبشري)

 التصاور 

 مصادر 


تصنيف:ولايات ؤسطراليا
تصنيف:ؤسطراليا
تصنيف:مقالات فيها مصدر و 3000 بايت
تصنيف:ويلايات ؤسطراليا
لقرن 20

لقرن لعشرين ف تّقويم لݣريݣوري هوّا قرن ديال زّمان (100 عام) لّي بدا ف 1 يناير 1901 ؤ سالا ف 31 دجنبر 2000. لقرن لعشرين عرف بزاف لأحدات لموهيمة بحال لحرب لعالمية لّولة، لحرب لعالمية تّانية، لإنفلوانزا سپنيولية، لحرب لباردة، طّلعة ؤ طّيحة ديال تّحاد سّوڤياتي، ؤ تطور طيكنولوجي كبير عطانا تّورة صناعية تّالتة، ؤ بزاف د لأحدات خرين. ف لقرن لعشرين لمغريب طاح تحت لستيعمار ديال فرانسا ؤ سپانيا، ؤ خرج منو من بعد، ؤ دازو علا سّلطة ديالو 7 د لملوك ؤ بزاف د لحكومات.

من بين الطيمات لأساسية ديال لقرن 20، كاين تحياد لإستعمار، لقومية، لعولامة، و لبون ديال شكال جديدة ديال مونضامات دولية بحال لأمم لمتحدة. لفقر نقص، و لمستويات د لمعيشة طلعو، ف لوقت لي زاد لوعي عند بنادم ب لمشاكل د لبيئة، و لإنقراض ديال النواع لبيولوجية. الطونوبيلات، الطياير، و لأپارايات د الدار و لكوزينة ولّاو منتاشرين بزاف، و التسجيل د لڤيديو و لؤديو ولّا شي حاجة عادية. التطورات لكبيرة ف توليد التريسينتي و ف الطيليكوم خلقو لإمكانية ديال تواصل علاين لحضي ف لعالم كاملو تقريباً، و أدّاو ل التطور ديال لأنتيرنيت. التمجهيد ديال الطيكنولوجيا الطبية قضى على بزاف د لأمراض لي كاتعادي، و حل لبيبان ديال التعديل الجيني.

تصغير|750px|مركز|

 شوف تا 
 ليستة د لعقود، لقرون، و لألفيات

 كرونولوجيا 
مقالات د عقود لقرن 20:

 مصادر 


تصنيف:لقرون
تصنيف:لألفية 2
تصنيف:مقالات فيها مصدر و 3000 بايت
تصنيف:فترة عصرية معطلة
ويكلي شونن دجامپ

ويكلي شونن دجامپ (ب جاپونية 週刊少年ジャンプ، ب نّݣليزية Weekly Shōnen Jump) هيّا مجلة جاپونية سيمانية ديال لمانݣا تابعة ل شركة شوييشا ؤ طرف من سّيرية د لمجلات دجامپ كوميكس ديال لمانݣا. ويكلي شونن دجامپ بدات ف 1968، ؤ لأصل ديال سميتها مامعروفش. هاد لمجلة كتستهدف سيرتو لمراهقين دكور، مي عندها شعبية حتا بين لمراهقات.
شونن دجامپ نشرات بزاف د لمانݣات لمشهورين، منهم دراݣون بول، ناروطو، وان پيس، بليتش، داي شجاع، هانطر إيكس هانطر، ؤ زيد ؤ زيد.

 مصادر 


تصنيف:مجلة جاپونية
تصنيف:مجلة د لمانݣا
فرقة لهناوات

فرقة لهناوات فرقة كوميدية مغربية، أصلها من ليساسفة ف الدارلبيضا، فيها جوج أعضاء خوت معروفين فنيا بالبزخ (التهامي الهناوات) و لمزڭيطي (الجيلالي الهناوات). كانو بداو لأعمال ديالهوم ف لحلقات و لأسواق لأسبوعية. أعمال هاد الفرقة مشهورة عند بزاف ديال المغاربة من بكري و كتحقق لحد الساعة مشاهدات عالية ف اليوتيوب.

هاد لفرقة وخا كانت مشهورة و باقة عند لمغاربا، ماخداتش إهتمام صحافي و إعلامي كبير، و كانو لموارد لمادية عندهوم محدودة. بعدما مات الجيلالي بسباب مرض ف لكبدة، خوه التهامي ولّا كيعاني من لفقر، ولاكين وخا داكشي ستامر ف لإبداع ديالو تا مات. لوفاة ديال الجيلالي و التهامي تم التجاهل ديالها بشكل كبير من عند لإعلام.

 مصادر 

 مزاود 
 ڤيديوات د فرقة لهناوات ف يوتيوب

تصنيف:كوميديا
تصنيف:لمغريب
معاهدة وايطانݣي

معاهدة وايطانݣي (بالنݣليزية: Treaty of Waitangi، بلوغة شعب لماوري: te Tiriti o Waitangi) هي معاهدة اللي تسينات نهار 6 فبراير 1840 فوايطانݣي، نيوزيلاندا. كاتشاف هاد لوتيقة باللي راها وتيقة ديال التأسيس دنيوزيلاندا.The Democracy Sourcebook, eds. Robert Alan Dahl; Ian Shapiro; José Antônio Cheibub, (Cambridge, MA: MIT Press, 2003), p. 242, n. 70 هاد لمعاهدة كانت غاتخلّي نيوزيلاندا تولّي تحت التاج لبريطاني ويكون عند شعب لماوري نفس لحقوق اللي كاينين عند الشعب لبريطاني فالنوسخة النݣليزية، أما فالتفسير ديال لماوري، هاد لمعاهدة كاتعطي للتاج غير حكم عندو جهد ضعيف كايسميوه "كاواناطانݣا". لوضعية لقانونية والنضرة دليوم لهاد لمعاهدة كانت سباب مدابزة وجدال كبير.A. H. Angelo, Constitutional Law in New Zealand (Alphen aan den Rijn, The Netherlands: Kluwer Law International; Frederick, MD: Aspen Publishers, 2011.), p. 16 النهار اللي تسينات فيه هاد لوتيقة، 6 فبراير، هو نهار لعيد لوطني تاع لبلاد.

 مصادر 

 ليانات برانيين 
 النص لكامل ديال معاهدة وايطانݣي بلماورية والنݣليزية 


تصنيف:نيوزيلاندا
تصنيف:معاهدات سياسية
تصنيف:مقالات فيها مصدر و علاين 3000 بايت
زلزال كرايستشورتش 2011

زلزال كرايستشورتش 2011 كان زلزال قاصح ب لقوة ديال 6.3 فلمقياس ديال ريشتر ضرب لݣزيرة دلجانوب فبلاد نيوزيلاندا نهار 22 فبراير 2011 معا 12:51 دالنهار بالتوقيت ديالهوم (21 فبراير 2011 ف 23:51 دالليل بتوقيت ݣرينيتش). كان غارق تحت لارض بخمسة ديال لكيلوميطرات.M6.3 – South Island of New Zealand, USGS ضرب هاد الزلزال جيهة كانطربوري ودار بزاف دلخراب فمدينة كرايستشورتش، اللي هي تاني أكبر مدينة فلبلاد.

كان هاد الزلزال أقوى هزة رتيدادية على زلزال 4 شتنبر 2010، واخا كاتشاف باللي هادا زلزال بوحدو. هادا كان زلزال صغر من ديال شتنبر، ولاكين كان كبير فالتأتير حيتاش كان قريب من كرايستشورتش ومن لارض. وهادا طرا فوقت لغدا (عكس لاخور اللي طرا فلفجر)، الشي اللي خلّا الناس تكون فخطر كبر ديال الديور اللي كاتريب حيتاش كانو على برّا. الديور أصلا ولّات ضعيفة بسباب الزلازل اللي طراو من قبل. الشدة ديال الزلزال اللي حسات بيه الناس فكرايستشورتش وصلات لVIII فلمقياس ديال ميركالي.

لوزير اللول جون كي ݣال باللي "22 فبراير هو نهار كحل فتاريخ نيوزيلاندا". على لأقل شي 160 تحسبو ميتين، أمّا التقدير اللخراني غايكون وصل ل200.

فاللخر ديال النهار اللول تأكدات لموت ديال 65 دالناس، والرقم كان متوقذع باش يطلع. كتر من 100 واحد يقدرو يكونو محصورين فبني واحد. ليطفائية ديال نيوزيلاندا ݣالت باللي "بزاف ديال الناس يقدرو يكونو تجرحو أولّا تحصرو فوسط لبنيان". راديو نيوزيلاندا ݣالت باللي فلخمسة دلعشية شي 80% ديال لمدينة كانت بلا تريسينتي. لما ولواد لحار ماكنوش خدامين فبزاف دلبلايص من لمدينة. كتن داك النهار مطلوب من الناس باش يستهلكو غير شوية ديال لما ويجمعو لما دالشتا. لعسكر بالطّبا ديالو كانو خدّامين. جريدة كانت ݣالت باللي جوج طوبيسات وبزاف ديال الطوموبيلات تهرسو بسباب لبنب اللي كان كايطيح.

 التصاور 

 مصادر 


تصنيف:زلزال ف نيوزيلاندا
تصنيف:زلزال د 2011
تصنيف:مقالات فيها مصدر و 3000 بايت
أرسطو

أَرِسْطُو (ب ليونانية لقديمة Ἀριστοτέλης) ؤلا أَرِسْطُوطَالِيس ؤلا أرسطاطاليس (384 ق.م - 322 ق.م) هوا فيلسوف يوناني وتلميد د أفلاطون و ؤستاد د ألكساندر لكبير.

وهوا مؤسس د مدرسة د ليسيوم ومدرسة لفلسفة لمشائية وتقاليد لأرسطية، و كايتعتابر واحد من لمفكرين لكبار لي دازو ف تاريخ.

عندو كتابات ف بزاف د لمجالات، منها لفيزيك و‌ لميطافيزيك و‌ الشعر و‌ لمسرح و‌ لموسيقى و‌ لمنطق و‌ لبلاغة و‌ ليسانيات و‌ السياسة و‌ الحوكومة و‌ لأخلاقيات و‌ لبيولوجيا و‌ علم لحيوان.

كانت لفلسفة ديالتو عندها تأثير سپيسيال على ݣاع شكال لمعرفة تقريبا ف لغرب، و مازال تال دابا هوما مواضيع ل نقاش لفلسفي.

 مصادر 


تصنيف:فلاسفة يونانيين كلاسيكيين
تصنيف:زيادة 384 قبل لميلاد
تصنيف:وفيات 322 قبل لميلاد
تصنيف:فلاسفة طبيعيين
جيهة أوطاݣو

جيهة أوطاݣو (بالنݣليزية: Otago Region، بلوغة شعب لماوري: Ōtākou) هي وحدة من لجيهات ديال نيوزيلاندا اللي كاينة فلجانوب الشرقي ديال لݣزيرة دلجانوب. لعاصيمة ديال هاد لجيهة هي دونيدين. لميساحة ديالها واصلة ل 31,241 كم²، والسكان ديالها واصلين ل 229,200 على حساب ليحصاء ديال 2018. محادينها جيهة كانطربوري، جيهة الساحل لغربي وجيهة ساوتلاند.
 السكان 
 فلجيهة فالتاريخ 

 على حساب لمدون 
لمدون لعشرة لكبار ديال جيهة أوطاݣو:
 لمينطقة لحضرية السكان % ديال السكان دلجيهة دونيدين  106,200  43.3 كوينزتاون  16,000  6.5 موصجيل  14,600  6 أوامارو  13,700  5.6 واناكا  11,550  4.7 كرومويل  6,480  2.6 لايك هاييس  6,240  2.5 أليكزاندرا  5,790  2.4 بالكلوتا  4,230  1.7 أرووتاون  3,030  1.2

 التصاور 

 مصادر 


تصنيف:جيهات نيوزيلاندا
تصنيف:مقالات فيها مصدر و علاين 3000 بايت
أوكلاند

أوكلاند (بالنݣليزية:Auckland، بلوغة شعب لماوري: Tāmaki Makaurau) هي مدينة نيوزيلاندية وهي لعاصيمة ديال جيهة أوكلاند. تسكنات لمينطاقة ف1340 على يد لماوري، وسكنوها لأوروپيين من 1840. تسمّات على جورج إيدين اللي كان إيرل ديال أوكلاند فلمملكة لمتحدة. لميساحة ديالتها هي 559 كلم² (أولّا 607 كلم²) ولعلو ديالها هو 196 ميترو. كايسكنو فيها 1,467,800 واحد على حساب لإحصاء د 2018.

 لموناخ 

 التغيير ديال السكان فالتاريخ 

 التصاور 

 مصادر 


تصنيف:مدون د نيوزيلاندا
تصنيف:مقالات فيها مصدر و 3000 بايت
ناپيي

ناپيي (بالنݣليزية: Napier، بلوغة شعب لماوري: Ahuriri) هي مدينة نيوزيلاندية وهي لعاصيمة ديال جيهة خليج هاوك. تبنات ف1851 على يد لوروپيين. كتاشفوها لماوري وجا ليها لبحّار جيمز كوك فأكتوبر 1769. لميساحة ديالتها هي 106 كلم² ولعلو ديالها هو 57 ميترو. كايسكنو فيها 62,800 واحد على حساب لإحصاء د 2018.

 لموناخ 

 التغيير ديال السكان فالتاريخ 

 التصاور 

700px|تصغير|مركز|لمدينة من تلّة شوݣار لوف

 مصادر 


تصنيف:مدون د نيوزيلاندا
تصنيف:مقالات فيها مصدر و 3000 بايت
نيوپلايماوت

نيوپلايماوت (بالنݣليزية: New Plymouth، بلوغة شعب لماوري: Ngāmotu) هي مدينة نيوزيلاندية وهي لعاصيمة ديال جيهة طاراناكي. بدات ف 31 مارس 1841، وتسمّات على مدينة پلايماوت اللي كاينة فلمملكة لمتحدة. لميساحة ديالتها هي 2,324 كلم² ولعلو ديالها هو 127 ميترو. كايسكنو فيها 55,300 واحد على حساب لإحصاء د 2018.

 لموناخ 

 التغيير ديال السكان فالتاريخ 

 التصاور 

 مصادر 


تصنيف:مدون د نيوزيلاندا
تصنيف:مقالات فيها مصدر و علاين 3000 بايت
دوزيم

دوزيم (ب لفرنساوية 2M، ب لعربية لقناة الثانية) هيا واحد لقناة ديال تلفازة مغربية و لمقر ديالها كاين ف الدارلبيضا. تصوبات لقناة على ليد ديال مجموعة د أمونويم د شمال أفريقيا (ONA)، قبل ما تشدها الدولة لمغربية كانت لقناة الثانية مكريپطية و من عام 1997 تال دابا ولات محلولة ل كلشي. كاتلوح لقناة لبرامج فابور على لقمر صّطيناعي هوت بيرد ب سميت 2M monde و نايلسات ب سميت 2M TV و بدر سات ب سميت 2M NAT و ؤتلسات21 2M NATIONAL، و كادوز فݣاع لبلايص ديال لمغريب ولعالم. كاتقدم دوزيم ب بزاف د لّوغات: ب دّاريجة و لعربية و لأمازيغية و لفرانساوية. و كتدوز لقناة بكاليطي مخيرة 720 پيكسل.

الدولة لمغريبية شادة أغلبية د لأسهم ديال شركة دوزيم.

 مصادر 

تصنيف:قناة د تلفازة
تصنيف:لإعلام ف لمغريب
تصنيف:مؤسسة حوكومية ف لمغريب
تصنيف:أونا
پالمرسطون نورط

پالمرسطون نورط (بالنݣليزية: Palmerston North، بلوغة شعب لماوري: Te Papa-i-Oea) هي مدينة نيوزيلاندية وهي لعاصيمة ديال جيهة ماناواطو فانݣانوي، وتبنات ف1877. لميساحة ديالتها هي 326 كلم² ولعلو ديالها هو 46 ميترو. كايسكنو فيها 80,300 واحد على حساب لإحصاء د 2018.

 لموناخ 

 التغيير ديال السكان فالتاريخ 

 التصاور 

400px|تصغير|مركز|لمدينة فوقت لغساق

 مصادر 


تصنيف:مدون د نيوزيلاندا
تصنيف:مقالات فيها مصدر و علاين 3000 بايت
لقناة لولة (لمغريب)

قناة الأولى ( بختصار الأولى) ؤلا التلفزة المغربية هيا التلفزيون لوطني ف لمغريب. كاتوفر على ݣاع لخدمات ولمعلومات والتقافة والترفيه ولبرامج للي كايتفرج فيها لمواطنين ف لمغريب ؤ أوروپا.

 تاريخ د لقناة 
بدات الأولى كاتبت لبرامج دياولها بلبيض ولكحل يامات لبدية د لإستقلال، و بضبط ف 3 مارس 1962. و ما بانو لألوان فتلفزة  تال عام 1972.

و ف 3 مارس 1993 بدات لإداعة لوطنية تبت ف لأقمار صّطناعية،  بضبط ف لقمر صطناعي «أوتيل سات» و من هنا غاتكون لأولى دخلات ف لعالم الرقمي ل لبت ؤ تسجيل.

 مصادر 

تصنيف:قناة د تلفازة
تصنيف:لإعلام ف لمغريب
تصنيف:مؤسسة حوكومية ف لمغريب
كرايستشورتش

كرايستشورتش (بالنݣليزية: Christchurch، بلوغة شعب لماوري: Ōtautahi) هي مدينة نيوزيلاندية وهي لعاصيمة ديال جيهة كانطربوري. تبنات ف1848، تسمّات على ڤيلاج كرايستشورتش فالنݣليز. لميساحة ديالتها هي 295.15 كلم² ولعلو ديالها هو 20 ميترو. كايسكنو فيها 377,200 واحد على حساب لإحصاء د 2018. هاد لمدينة هي فاش طرا الزلزال لكبير دنيوزيلاندا د2011 وفيها ماتو 50 مسلم فلهوجوم ليرهابي د2019 (شوف نيوزيلاندا#لقرون 20 و21.

 لموناخ 

 التغيير ديال السكان فالتاريخ 

 التصاور 

 مصادر 


تصنيف:مدون د نيوزيلاندا
تصنيف:مقالات فيها مصدر و 3000 بايت
دونيدين

دونيدين (بالنݣليزية: Dunedin، بلوغة شعب لماوري: Ōtepoti) هي مدينة نيوزيلاندية وهي لعاصيمة ديال جيهة أوطاݣو. تبنات ف 1848 وتسمّات على دون أيدان (Dùn Èideann)، اللي هي السمية ديال مدينة إدينبرة فسكوطلاندا باللوغة لغالية السكوطلاندية. لميساحة ديالتها هي 3,286 كلم² ولعلو ديالها هو 108 ميترو. كايسكنو فيها 99,885 واحد على حساب لإحصاء د 2018.

 لموناخ 

 التغيير ديال السكان فالتاريخ 

 التصاور 

600px|تصغير|مركز|پانوراما ديال مدينة دونيدين

 مصادر 


تصنيف:مدون د نيوزيلاندا
تصنيف:مقالات فيها مصدر و 3000 بايت
لجمعية لمغريبية د حقوق لإنسان

لجمعية لمغريبية د حقوق لإنسان (بلأمازيغية: ⵜⴰⵎⵙⵎⵓⵏⵜ ⵜⴰⵎⵖⵔⵉⴱⵉⵜ ⵏ ⵉⵣⴻⵔⴼⴰⵏ ⵏ ⵓⴼⴳⴰⵏ، ب لفرانساوية: AMDH)، ولاّ لجمعية لمغربية د حقوق بنادم، هي جمعية مغريبية مستاقلة تأسسات نهار 24 يونيو 1979، و لهدف ديالها هو تدافع على حقوق لإنسان و لحقوق لفردية ف لبلاد. لجمعية عندها 96 فرع مقسومين على 10 د لجهات، و مسجلين عندها كتر من 12000 عضو ف لمجموع. لجمعية عندها صفة ديال لمنفعة لعامة خداتها ف عام 2000، و داخلة مع لفيديرالية الدولية د حقوق لإنسان.

من 2007 ل 2013 كانت خديجة الرياضي هي الرئيسة د لجمعية. الرئيس من 2019 لدابا هو عزيز غالي.

 لأهداف 
لأهداف د لجمعية لمغربية د حقوق لإنسان هي تدافع على لحقوق و لحريّات لأساسية اللي مقيّدة ف الدستور د لمغريب و ف لبيان لعالمي د لحقوق د بنادم. من بين لحقوق اللي كادّافع عليها لجمعية:
 لحق ف محاكمة عادلة
 لحق ف لحرية د التعبير
 لحقّ د لحباسة ف التطبيب و ف ضروف مزيانة د لحبس
 لحق ف التنظيم د جتماعات

 مصادر 

 لمزاود 
 لموقع ديال لجمعية لمغربية لحقوق لإنسان

 شوف تا 
 لهيلال لحمر لمغريبي

تصنيف:حقوق لإنسان
تصنيف:مؤسسات مبازيين ف لمغريب
تصنيف:مقالات فيها مصدر و 3000 بايت
أديس أبابا

أديس أبابا (كاتكتب أديس أبيبا ف لهيئة الإتيوپية ف لخرائط دياولها) تأسسات ف عام 1886، و كاتعني بالأمهرية هيا زهرة لجديدا. (ف للوغات الإتيوپية بحال الجعزية: ኣዲስ ኣበባ) وهيا لعاصيمة د إتيوپيا و ليتيحاد ليفريقي، و هيا أكبر مدينة ف إتيوپيا، فيها 2.738.248 واحد على حساب تعداد السكان فعام 2007. كاين لي تايقول عليها بلي هيا عاصمة أفريقيا ؤلا "العاصمة الأفريقية". لمدينة كايسكن فيها ناس من بزاف د لمناطق من إتيوپيا و مخلطا لدرجة فيها 80 جنسية و 80 لوغة كيدويو بيها و كاينتاميو لبزاف د لطوائف الدينية. كاتواجد أديس أبابا على علو د 2,300 ميترو، لي كايخليها خامس أعلى عاصمة ف لعالم.

 مصادر 


تصنيف:عواصم ديال بلدان
تصنيف:مدون د إتيوپيا
تصنيف:إتيوپيا
تصنيف:دول مدون
نايروبي

نايروبي هيا عاصيمة د كينيا، و أكبر مدينة تماك، وكايسكن فيها 3,138,295 واحد على حساب ليحصائيات تدارت ف 2009 . تخادت سمية د نيروبي من لوغة لماساي و بضبط من كلمة "إنكارا نايروبي" ولي تاتعني (بلاصا لي كايكون فيها لما لبارد)، وتشهرات لمدينة بسميت "لمدينة لخضرا تحت الشمش"، و فجناب د لمدينة كاين لبني لعصري بحال لڤيلات و ديورا كلاص.

 مصادر 


تصنيف:عواصم ديال بلدان
تصنيف:مدون د كينيا
كاردانو

كاردانو (ب نّݣليزية Cardano، تّيكر ADA) پلاطفورم عامة د لبلوكتشيين لامركزية ؤ ب مصدر محلول تختارعات ف 29 شتنبر 2017 من طرف تشارلز هوسكينسون.

كاردانو مبازية علا طّيكنولوجيا د لپروڤ د لميزة، كتستعمل ف تطبيقات ديال كونطرات دّكية ؤ مطلوقة ب ترخيص د إم آي تي ؤ ترخيص د سوفتوير أپاتشي ڤيرسيون 2.0. لبيع ؤ شّرا ديال هاد لعملة كيطرا ف سيتات بحال إيطورو ؤ باينانس.

 مصادر 

تصنيف:كريپطوصولدي
تصنيف:مقالات زادهوم داريجابوت
تصنيف:بلوكتشيين
بيتكوين كاش

بيتكوين كاش (ب نّݣليزية Bitcoin Cash، تّيكر BCH) فورك ديال لبيتكوين تختارعات ف 01 غشت 2017.

بيتكوين كاش مبازية علا طّيكنولوجيا د بلوكتشيين، تّطوير ديالها دّار ب سي++ ؤ خدات لإلهام ديالها من بيتكوين. لبيع ؤ شّرا ديال هاد لعملة كيطرا ف سيتات بحال باينانس ؤ كوينبييز.

 مصادر 


تصنيف:كريپطوصولدي
تصنيف:مقالات زادهوم داريجابوت
تصنيف:بيتكوين
پيطرو

پيطرو ؤلا پيطرومونيدا (ب نّݣليزية petro، رّمز ₽، تّيكر PTR) كانت كريپطوعملة تختارعات ف 20 فبراير 2018 من طرف لحكومة د ڤينيزويلا. لپروجي تسد ف 1 غشت 2018.

پيطرو تعلن عليه ف دجنبر 2017، ؤ كان مفترض بلي غادي يكون مدعوم ب لپيطرول ؤ لمعادن ديال ڤينيزويلا، ؤ لغرض منو كان باش يفانتي لعقوبات لقتيصادية لّي فرضاتها لميريكان.

 مصادر 

تصنيف:كريپطوصولدي
تصنيف:ڤينيزويلا
تصنيف:مقالات زادهوم داريجابوت
الدرهم لمغريبي

دّرهم (ب لأمازيغية ⴰⴷⵔⵀⵎ) هوا لعملة رّسمية لي معتامدها لمغريب من عام 1959، ؤ كايكون ف دّرهم لمغريبي 100 سانتيم (كيتسما حتا فرانك) ؤلا 20 ريال. ؤ دار سّكة لي كاينا ف الرباط هيا لي كاتعطي ل بنك لمغريب لوراق د لفلوس و شّقفات، ؤ لي تاهيا كاتعاود تصيفطها ل ݣاع لأجونصات لبنكية لمغريبية.

سيعر الصرف ديال الدرهم لمغريبي كيتحدد ف بانضة ديال التقلبات ديال 5 ف المية مقارنة مع سيعر مركزي كيحددو بنك لمغريب، على ساس سلة ديال الصولدي كتكون من 60% د لقيمة د اليورو و 40% د لقيمة د الدولار لميريكاني.

 مصادر 

تصنيف:صولدي
تصنيف:قتيصاد لمغريب
طايوان

طّايوان، رسميا جمهورية د شّينوا (ب شينوية 中華民國، پينيين: Zhōnghuá Mínguó)، هي بلاد معتارف بيها جزئياً، وهي كاتحكم لجزيرة ديال طّايوان (فورموسا) ف شرق آسيا، بحق هي كاتحكم تا لجزر ديال پينݣهو، و ماتسو، و كينمن. تاتحدّها الشينوا من الشمال لغربي، الجاپون من الشمال الشرقي، لفيليپين من لجنوب، و لمحيط لهادي من الشرق. تيسكنو فيها 23.57 مليون واحد. لعاصمة ديالها هي تايپي، و لمدينة لكبيرة ديال لبلاد هي نيوتايپي.

لجزيرة ديال طّايوان كانت محتلة تحت لهولانديين من عام 1624 حتا لعام 1662، وعاوتاني من لعام 1664 حتا لعام 1668، و من بعد كانت محتلة تحت لسلالة د تشينݣ من 1683 حتا لعام 1895 منين لجاپون حتلات لجزيرة. ف 1911، ملّي وقعات تورة د شينهاي بدات لجمهورية د شّينوا، و تسالات السلالة د تشينݣ. من بعد لحرب لعالمية التانية، حتلات لجمهورية د شّينوا لجزيرة ديال طّايوان. ف 1949، ربح لحزب الشيوعي ف لحرب لأهلية الشينيوية و دا لبر لرئيسي د شّينوا، و مشات لجمهورية د شّينوا للجزيرة من بعد. من ديك الساعة و طايوان تاتعتابر راسها مستاقلة.

 لعلاقات بين شّينوا ؤ طايوان 
طايوان كتعتابر راسها مستاقلة و شينوا كاتعتابر طايوان طرف من لأراضي ديالها. ف 2 غشت 2022 زارت لمومتيلة رّسمية ديال مجلس نّواب لميريكاني نانسي پيلوسي طايوان، واخا شينوا كانت حدّرات لميريكان من هاد زّيارة. و باش يردو عل لميريكان شينوا دارو مناورات عسكارية ف لبحورا لي ضايرين ب طايوان. هادي كانت أكبر مناورات عسكارية شينوية من لأزمة د صّوارخ د 1995. على حساب لمسؤولين طّايوانيين، شّينوا سيفطات تا 21 طيارة حربية لي دازو فوق لمجال لجوي ديال طايوان.

 مصادر 


تصنيف:مقالات فيها مصدر و 3000 بايت
تصنيف:بلدان د أسيا
تصنيف:دولة ݣزيرة
حزب لأصالة ولمعاصرة

حزب لأصالة ولمعاصرة (PAM) هوا حزب سياسي مغريبي. فؤاد علي الهمة، صاحب لملك محمد السادس و وزير الداخلية لخراني، بدا لحيزب ف غشت 2008. و خرجات بزاف دلهضرة من لمعارضين و صحفيين لغربيين كاتݣول بلي كيدعموهم النضام لملكي.Michael J. Willis (2012). Politics and Power in the Maghreb: Algeria, Tunisia and Morocco from Independence to the Arab Spring. C. Hurst & Co. pp. 149–150The king's friend - The Economist

قبل لحزب كانت كتلة برلمانية سميتها "لأصالة ولمعاصرة" و تا مؤسسة فكرية سميتها "حركة ديال كل الديموقراطيين"، وتا هوما تحت قيادة ديال فؤاد علي الهمة.https://books.google.com/books?id=WMsTiP8rTsUC&pg=PA20Feliu, Laura; Parejo, Maria Angustias (2013). "Morocco: The reinvention of an authoritarian system". Political Regimes in the Arab World: Society and the Exercise of Power. Routledge. p. 73

لهدف ديال لحزب فلول كان باغي يواجه لحزب لإسلامي "لعدالة والتنمية" (PJD).James N. Sater (2012). New wine in old bottles: political parties under Mohammed VI. Contemporary Morocco: State, Politics and Society under Mohammed VI. Routledge. pp. 19–21

 نتايج ف نتيخابات 

 تشريعية 
نتيخاباتأصوات%بلايص+/–لقايدلوضعية2011524,386 (#4)11,90 8محمد شيخ بيد اللهلمعارضة20161,205,444 (#2)20,82 55إلياس لعماريلمعارضة20211,400,122 (#2)18,45 15عبد لطيف وهبيحوكومة أخنوش

 مولاحضات 

 مصادر 

تصنيف:حيزب سياسي مغريبي
تصنيف:مقالات فيها مصدر و 3000 بايت
حيزب لعدالة ؤ تنمية (لمغريب)

حزب لعدالة ؤ تّنمية (PJD) هوّا حزب سياسي ف لمغريب كيدافع علا لإسلام سّياسي. كان هو لحيزب لي شاد لحوكومة بين 2011 ؤ 2021.

لحزب تأسس علا يد عبد الكريم الخطيب من لحركة شّعبية تحت سّمية ديال "لحركة شّعبية دّيموقراطية ؤ دستورية" (ب لفرانساوية: Mouvement populaire démocratique et constitutionnel)، ؤ بدل سميتو ف 1998.Mohammed Hirchi (غشت 2007)

 إيديولوجيا 
تصغير|زوعاما د لحيزب ف لحملة د نتيخابات تشريعية د 2011.
حزب لعدالة ؤ تّنمية هوّا حزب ديموقراطي إسلامي موحافض لي كيدعم نّيضام لملكي لمغريبي.Knickmeyer, Ellen (شتنبر 2007)

لأهداف رّسمية د لحزب هيّا:

 إصلاح د تّعليم.
 شراكات إقتصادية معا لبلدان لخرين.
 تعزيز د دّيمقراطية و حقوق لإنسان.
 تعزيز د لوحدة لعربية و لإسلامية.

 نتايج ف نتيخابات 

 تشريعية 
نتيخاباتأصوات%بلايص+/–لقايدلوضعية2002595,439 (#3)9,84 33عبد الكريم الخطيبلمعارضة2007503,396 (#2)10,93 4سعد الدين العتمانيلمعارضة20111,080,914 (#1)27,08 61عبد الإله بن كيرانحوكومة بنكيران 1، 220161,571,659 (#1)27,14 18عبد الإله بن كيرانحوكومة لعتماني 1، 22021322,758 (#8)4,25  112سعد الدين العتمانيلمعارضة

 شوف تا 
 حزب لأصالة ولمعاصرة
 لحركة شّعبية

 مولاحضات 

 مصادر 

 لمزاود 
 حزب العدالة والتنمية
 التجديد


تصنيف:حيزب سياسي مغريبي
تصنيف:إسلام سياسي
تصنيف:مقالات فيها مصدر و 3000 بايت
تصنيف:حيزب قومي محافض
سكاي نيوز

سكاي نيوز (بنݣليزية: Sky News) هي قناة د لأخبار بريطانية، وهي تابعة لمجموعة سكاي ݣروپ لّي تابعة حاليا لشّركة لميريكانية كومكاست.

 تاريخ 
ف 8 يونيو 1988، لملايري روپرت مردوخ قال بلي كان باغي يبدا قناة د لأخبار د تلفازة جديدة. بدا لبث ديال سكاي نيوز ف 5 فبراير 1989."Sky News Success Story". سكاي نيوز كانت قناة لولا د لأخبار د تلفازة ف لمملكة لمتحدة حتا تّأسيس د قناة بي بي سي نيوز لإخبارية ف عام 1997.

جون رايلي كان الرئيس ديال سكاي نيوز من عام 2006 حتال عام 2023."John Ryley on Sky News: the Next Generation". Royal Television Society

 قنوات شقيقة 
 سكاي نيوز عربية 
تصغير|وزير لخارجية د لميريكان مايك پومپيو ف مقابلة معا قناة سكاي نيوز عربية ف عام 2018.
سكاي نيوز عربية هي قناة إماراتية لي تأسست ف عام 2012 ف أبوظبي، و هي واحد لمشروع مشتارك معا مؤسسة أبوظبي للإستثمار لإعلامي (ADMIC)."Sky News teams up with Sheikh Mansour to launch Arabic TV channel". The Guardian (2010)

لقناة كتقول رسميا بلّي هي عندا لإستقلال التحريري، ولكن كانو إتهامات د پروپاݣاندا ل صالح السعودية و لإمارات و ضد قطر و تركيا."Sky News drawn into Saudi propaganda battle over murder of Jamal Khashoggi". The Telegraph (2018)

 سكاي نيوز ؤسطراليا 
سكاي نيوز ؤسطراليا (Sky News Australia) هي قناة ؤسطرالية لي بدات لبت ديالها ف 19 فبراير 1996. لمالك ديال سكاي نيوز ؤسطراليا هيّ ؤسطراليان نيوز تشانل (Australian News Channel)، ؤ كانت تابعة لشّركات د سيڤن ميديا ݣروپ ؤ ناين إنترتاينمنت ݣروپ ؤ بريتيش سكاي برودكاستين (لمالك لخراني ديال سكاي نيوز) حتال عام 2016، ملّي حصلت عليه شّركة نيوز كورپ ؤسطراليا لّي تابعة ل روپرت مردوخ."News Corp buys Sky News in Australia and New Zealand from Seven and Nine". The Sydney Morning Herald (2016)

من عام 2017، بعد الشرا من 'نيوز كورپ ؤسطراليا'، سكاي نيوز ؤسطراليا تعرّضات ل تّيهامات د نحياز يميني فاش عملات تعليقات ضد حزب لعمال لؤسطرالي."Sky's jump to the right has boosted ratings – but at what cost?". The Sydney Morning Herald (2019)"Dark side of Sky After Dark: Anti-Labor comments seven times more likely". The New Daily (2019)

 شوف حتا 
 الجزيرة (قناة)
 العربية (قناة)

 مصادر 


تصنيف:قناة د تلفازة
تصنيف:مقالات فيها مصدر و 3000 بايت
آكرا

آكرا (ب توي: نكران - ب داݣباني: آنكارا - ب ݣا: ݣا ولا ݣاݣا) هي لعاصيمة ديال غانا و أكبر مدينة فيها. تيسكنو فيها شويا كتر من 2،5 مليون د الناس، و تقريبا 5 د لمليون د الناس إلا جمعناها مع النواحي ديالها. لمدينة جات ف لجنوب لغربي د لبلاد وتاطّل على لمحيط لأطلسي. فيها لأغلبية ديال لأنشطة لإقتصادية ديال لبلاد بحال لمالية و لإتصالات و الصناعة و لبني و لمركوب و الصيد. اللغة اللي كاتهضر ف لمنطقة د آكرا هي اللغة د ݣا، و لكن ماعندها تا وضع رسمي. اللغة الرسمية ف آكرا هي نفسها اللغة الرسمية ف لبلاد كاملة، و هي لينݣليزية.

آكرا فيها مطار دولي (لمطار د كوطوكا) و هو أكبر مطار ف غانا، و لمطار الدولي لوحيد فيها (كيتخدّم للطيارات لمدنية و لعسكرية).

 مصادر 


تصنيف:مدون د غانا
تصنيف:عواصم ديال بلدان
أبوجا

أبوجا هي لعاصمة ديال نيجيريا و جات بالضبط ف لوسط ديالها. هي مدينة جديدة و تبنات خصيصا باش تكون عاصمة. بدات تاتّبنا ف التمانينيات، و ف 12 دجنبر 1991، ولأّت هي لعاصمة بلاصة لعاصمة لقديمة لاݣوس. تيسكنو ف لمدينة تقريبا مليون ونص واحد، و تاتكبر بالزربة بزاف (تاتزيد ب تقريبا 35% كل عام). ملّي تبنات لمدينة، تدارت بطريقة باش تبيّن ݣاع التقافات د لبلاد، و فيها أكبر جامع و أكبر كنيسة د لبلاد.

أبوجا فيها مطار دولي (مطار نامدي آزيكيوي) و عاد فيها بزاف د لمشاريع اللي باقي كيتبناو.

 مصادر 


تصنيف:مدون د نيجيريا
تصنيف:عواصم ديال بلدان
بغداد

بغداد هي لعاصمة ديال لعراق و أكبر مدينة فيها. هي تاني أكبر مدينة ف لبلدان اللي كيهضرو لعربية (من مورا لقاهرة) و تيسكنو فيها تقريبا 8.5 مليون د الناس. تبنات لمدينة ف لقرن التامن باش تكون هي لعاصمة د الدولة لعباسية. كبرات بزاف من داك لوقت، و كانت مركز علمي و تقافي، و كانت ݣاع محسوبة أكبر مدينة ف لعالم ف لوقت د هارون الرشيد. ف 1258 هجمو عليها لمغول و تكرفسو عليها بزاف. ملّي رجعات لعراق مستاقلة ف 1932، بدات بغداد كاتكبر عاود و تاترجّع لبلاصتها.

بغداد جات ف لوسط ديال لعراق و تيدوز منها لواد ديال الدجلة. فيها مطار دولي، و الدولة معولة تبني فيها ميطرو قبل من اللخر ديال 2021.

 مصادر 


تصنيف:مدون د لعراق
تصنيف:عواصم ديال بلدان
تصنيف:عواصم آسيوية
جمال بنعمر

جمال بنعمر (تولد ف أبريل 1957 ف الناظور) هو ديبلوماسي مغريبي كان خدام ف لأمم لمتحدة. كانو عندو بزاف د لأدوار مهمة ف ديك لمنظمة، منها مبعوث خاص د لأمين لعام لأمم لمتحدة ف ليامان، و مستشار خاص د لأمين لعام بان كي مون.

ف صغرو كان بنعمر داخل مع الجماعة د "إلى لأمام" اللي كانت تاتعارض النضام ف لمغريب، و دخل للحبس من 1976 ل 1984. من موارها حرݣ ل صبانيا، و منها مشا عاش ف لينݣلير. دخل بنعمر للخدمة مع لأمم لمتحدة، و بقا تيطلع ف لݣراد. خدم ف ملفات ديال لبلدان منها لعراق و كوسوڤو و لبوصنة و جنوب إفريقيا.

من بعد ما خدم على لملف ديال ليامان، وقعولو مشاكل مع بزاف د الناس اللي تّاهموه باللي كان تيجي من لحوتيين، و كاين اللي تّاهمو باللي كان كيتجسس لقطر، و كيعاونهم ف بزاف د لحوايج. خرج جمال بنعمر من لأمم لمتحدة ف 2017.

 مصادر 

تصنيف:سياسي مغريبي
تصنيف:زيادة 1957
تصنيف:بيوغرافيا د رجال
تصنيف:ناس حيين
تصنيف:ديپلوماسيين مغاربا
تصنيف:ناس تزادو ف ناضور
تصنيف:مقالات فيها مصدر و علاين 3000 بايت
تصنيف:ناس د ناضور
ريو دي جانيرو

ريو دي جانيرو (بلبرتغالية: Rio de Janeiro - ترجمة "لواد د يناير")، ولاّ ريو، هي تاني أكبر مدينة ف لبريزيل و سادس أكبر مدينة ف أميريكا. أسسوها لبرتغاليين عام 1565 من مورا ماحتلو لمنطقة اللي فيها لبريزيل. ف 1763، ولأّت ريو هي لعاصمة د لمستعمرة د لبريزيل، و من 1808 ل 1822 كانت هي لعاصمة د لإمبراطورية د لبرتغال، اللي كانت جامعة لبرتغال و ݣاع لمستعمرات ديالها. من مورا ما ستاقلات لبريزيل رجعات ريو عاصمة د لبلاد، تال عام 1960، اللي تبنات فيه لعاصمة الجديدة برازيليا.

ريو دي جانيرو هي من أكبر لمدن ف لعالم، و فيها بزاف د لأنشطة و لمقرات د شركات مهمة للإقتصاد ديال لبريزيل، ف لپطرول و لمعادن و لإتصالات. لمدينة معروفة بالسياحة و فيها طبيعة معروفة من ناحية لبحورا و لغابات و لجزر و الجبال. ريو فيها 3 ديال لخطوطا د لميطرو، و 3 د لمطارات منهم واحد دولي. لأغلبية ديال لمدينة داخلة ف الترات لعالمي ديال ليونيسكو (من 2012)، و تنضمو فيها بزاف د لأحدات لمهمة ف لعالم بحال النهاية د كاس لعالم (جوج مرات: 1950 و 2014)، و لألعاب لأولمپية (2016).

 مصادر 


تصنيف:مدون د لبريزيل
تصنيف:عاصيمة قديمة على حساب لبلاد
تصنيف:مقالات فيها مصدر و 3000 بايت
ميكسيكو

لمدينة د ميكسيكو (بالصبليونية: Ciudad de México) هي لعاصمة لفيديرالية د لمكسيك و أكبر مدينة فيها. هي لمدينة اللي فيها أكبر عدد د السكان ف أمريكا الشمالية كاملة، و من أكبر لمدون ف لعالم من جيهت عدد السكان (تيسكنو فيها و ف النواحي ديالها تقريبا 22 مليون واحد). لمدينة جات ف وسط لبلاد، على هضبة عالية. لإرتفاع ديالها هو 2240 ميطرو، و مقسومة على 16 لمنطقة.

ميكسيكو هي أقدم عاصمة ف لقارة ديال أميريكا، و وحدا من جوج عواصم اللي بناوهم السكان لأصليين (لاخرا هي كيطو، لعاصمة د لإكواطًور). تبنات ميكسيكو ف 1325 (بناوها لأزطيك و كانت سميتها طينوشتيتلان) و لكن تقريبا تخربات كاملة ف 1521 ملّي كانت حرب باش يدخلوليها الصبليون، اللي عاودو بناوها بالطريقة ديالهم.

لإقتصاد ديال لمدينة ديال ميكسيكو صحيح، و فيه بزاف د الصناعات. ميكسيكو عندها قتصاد كبير لدرجة باللي قدّو قد لإقتصاد ديال پيرو كاملة. لمدينة عندها أكبر ميطرو ف أمريكا اللاتينية (تبنا ف 1969، فيه 12 لخط و 195 محطة)، و أكبر مطار دولي ف أمريكا اللاتينية. لمدينة لقديمة د ميكسيكو داخلة ف اللائحة ديال الترات لعالمي ديال ليونيسكو.

 مصادر 


تصنيف:مدون د لمكسيك
تصنيف:عواصم ديال بلدان
تصنيف:مقالات فيها مصدر و علاين 3000 بايت
نيو ديلهي

نيو ديلهي (بلهندية: नई दिल्ली - بلينݣليزية: New Delhi - مترجمة: ديلهي الجديدة) هي لعاصمة د لهند و تاني أكبر مدينة فيها (مورا بومباي). هي لمدينة اللي فيها لمقرات د لحكومة و لبرلمان و لمحكمة لعليا د لهند. التاريخ ديالها ما قديمش بزاف، بناوها لبريطانيين ف 1911، و سمّاوها نيو ديلهي ف 1917. ولاّت لمدينة رسميا هي لعاصمة د لبلاد ف 1931، و بقات هي لعاصمة د لهند ملّي ستاقلاّت ف 1947.

نيو ديلهي فيها أكبر مطار ف لهند (مطار إنديرا غاندي)، و واحد من أكبر لميطروات ف لعالم (10 د لخطوطا و 253 محطة).
 ناس مشهورين منها 
بزاف د الناس مشهورين عندهم علاقة ب نيو ديلهي، و إما تولدو ولا عاشو ولا ماتو فيها. بحال:
 جواهرلال نيهرو
 شاروخان
 إنديرا غاندي

 مصادر 


تصنيف:مدون د لهند
تصنيف:عواصم ديال بلدان
تصنيف:عواصم آسيوية